****

**ზურაბ სანიკიძე**დაიბადა 1987 წლის 23 სექტემბერს

**პროფესიით** – იურისტი (საერთაშორისო სამართალი)

zsanikidze@gmail.com

* **პროფესიული გამოცდილება:**
* **2019 წლის აგვისტოდან** – **სახელმწიფო სერვისების განვითარების სააგენტოს** თავმჯდომარე
* **2015**წლის იანვრიდან 2019 წლის 12 აგვისტომდე იყო   **იუსტიციის** **სამინისტროს** ანალიტიკური დეპარტამენტის უფროსი;
* **2010-2014**წლებში მუშაობდა **იუსტიციის** **სამინისტროს** ანალიტიკურ დეპარტამენტში მრჩევლად, ხოლო შემდეგ – დეპარტამენტის უფროსის მოადგილედ;
* **2012**წელს მუშაობდა ჰააგაში, საერთაშორისო **სისხლის** **სასამართლოს** **სააპელაციო** **ინსტანციაში;**
* **2008-2010**წლებში **სახალხო** **დამცველის** **აპარატში** მუშაობდა სხვადასხვა პოზიციაზე მართლმსაჯულების დეპარტამენტსა და გამოძიებისა და მონიტორინგის დეპარტამენტის თავისუფლებისა და თანასწორობის სამმართველოში;
* **2007**წელს სტაჟიორად მუშაობდა **თბილისის** **სააპელაციო** **სასამართლოს**ადმინისტრაციულ საქმეთა პალატაში.
* **განათლება:**

ზურაბ სანიკიძემ დაამთავრა ივანე ჯავახიშვილის **სახელობის თბილისის სახელმწიფო უნივერსიტეტის**სამართალმცოდნეობის ფაკულტეტი. მინიჭებული აქვს ორი უმაღლესი სასწავლებლის მაგისტრის ხარისხი, კერძოდ: **საქართველოს საზოგადოებრივ საქმეთა ინსტიტუტის**– საერთაშორისო საჯარო სამართლის და ადამიანის უფლებების სპეციალობით, ასევე, **გაეროს საერთაშორისო სამართლისა და მართლმსაჯულების უნივერსიტეტის** – საერთაშორისო სისხლის სამართლის მიმართულებით.

ზურაბ სანიკიძემ წარმატებით გაიარა მენეჯმენტისა და სტრატეგიული დაგეგმარების პროგრამა **ჰარვარდის უნივერსიტეტის კენედის სახელობის სახელმწიფო    მართვის სკოლაში.** ასევე, წარჩინებით დაამთავრა საერთაშორისო სამართლის და ადამიანის უფლებათა სამართლის სხვადასხვა კურსი **სტრასბურგის რენე კასინის სახელობის ადამიანის უფლებათა საერთაშორისო ინსტიტუტში,** საერთაშორისო სწავლების **ჟენევის უნივერსიტეტსა** და სისხლის სამართლის მეცნიერებათა უმაღლესი სწავლების საერთაშორისო ინსტიტუტში. გავლილი აქვს სხვადასხვა სასწავლო კურსი და პროგრამა საჯარო პოლიტიკისა და მენეჯმენტის მიმართულებით – **John Smith Trust Fellowship-**ის პროგრამა დიდ ბრიტანეთში, **Swiss Leadership Award in International Relations –** პროგრამა შვეიცარიაში, **International Visitor Leadership**-ის პროგრამა ამერიკის შეერთებულ შტატებში და სხვ.

**დამატებითი ინფორმაცია:**

ზურაბ სანიკიძე იუსტიციის სამინისტროში მუშაობის განმავლობაში, *ex officio*, იყო: სისხლის სამართლის სისტემის რეფორმის საბჭოს მდივანი; კორუფციის წინააღმდეგ ბრძოლის უწყებათშორისი საკოორდინაციო საბჭოს მდივანი; ღია მმართველობა პარტნიორობის (OGP) ფორუმის თავმჯდომარე; საქართველოს წარმომადგენელი/კოორდინატორი აღმოსავლეთ პარტნიორობის პირველ პლატფორმაზე; საქართველოს დელეგაციის ხელმძღვანელი ეკონომიკური თანამშრომლობისა და განვითრების ორგანიზაციის ანტიკორუფციულ ქსელში (OECD/ACN); საქართველოს წარმომადგენელი/ექსპერტი გაეროს ნარკოტიკებისა და დანაშაულის წინაღმდეგ ბრძოლის ოფისში (UNODC), გაეროს კორუფციის წინააღმდეგ კონვენციის (UNCAC) შეფასების ნაწილში; იუსტიციის მინისტრთან ერთად საქართველოს წარმომადგენელი OGP-ის კომიტეტებში და  სხვ.

დღემდეა საქართველოს დელეგაციის  ხელმძღვანელი ევროსაბჭოს კომიტეტში - სახელმწიფოთა ჯგუფი კორუფციის წინააღმდეგ (GRECO).

ზურაბ სანიკიძე არის მოწვეული ლექტორი **კავკასიის უნივერსიტეტში** (სალექციო კურსი – საერთაშორისო სისხლის სამართალი) და **ილიას სახელმწიფო უნივერსიტეტში** (სალექციო კურსი – ინდივიდუალური პასუხისმგებლობის პრინციპები საერთაშორისო სისხლის სამართალში; კორუფცია და საჯარო პოლიტიკა).

მას გამოქვეყნებული აქვს სხვადასხვა სამეცნიერო პუბლიკაცია როგორც ეროვნულ, აგრეთვე, საერთაშორისო გამოცემებში. მონაწილეობდა სხვადასხვა საერთაშორისო და ეროვნულ კონფერენციაში, სემინარებში, ტრენინგებში, იმიტირებულ პროცესებში და სხვ.

ზურაბ სანიკიძე არის სისხლის სამართლის საერთაშორისო ასოციაციის წევრი.

**ენები:**

ინგლისური, ფრანგული და რუსული.